Inn

La rivero Inn (en Esperanto ankaŭ Eno, romanĉe En)en antikvaj tekstoj ankaŭ nomita latine Aenus kaj Oenus, kaj malnovgreke Αἶνος fontas el Morteratsch-Glaĉero (je 2000 m s.m.) en Engadino en la Grizonaj Alpoj kaj el la lago Lunghin (je 2484 m s.m.), proksime de la Malojopasejo. Tie, ĉe monto Piz Lunghin, akvoj fluas al tri maroj: Adriatiko tra Pado, Atlantiko tra Rejno kaj Nigra Maro tra Danubo, al kiu fine iras ankaŭ la akvo de Inn.

La rivero unue trafluas la grizonan valon Engadino, kiu konsistigas la koron de romanĉlingva Svislando, nord-orienten al Aŭstrio. Tiam ĝi trafluas la aŭstran provincon Tirolo kaj turniĝas iom norden, borante sian vojon tra la Nordaj Alpoj. Atinginte la germanan provincon Bavario ĝi formas unue la aŭstrian-germanian landlimon, poste trafluas Bavarion kaj kurbiĝas orienten por denove atingi tiun landlimon, laŭ kiu ĝi fluas ĝis la urbo Passau. Tie ĝi, forlasinte la limon okcidenten (germanien) dum mallonga distanco, fluas en la riveron Danubo.

La valo de Inn inter Innsbruck kaj la limurbo Kufstein estas parto de la plej grava nord-suda vojo tra la Alpoj, kies daŭrigo suden estas la pasejo Brenner (Brenero).

Mörnbach [mernbaĥ], foje nomata Mörn, estas dekstra alfluanto de Inn.

 Urboj ĉe la rivero 
 Sankta Maŭrico en Grizono
 Zernez en Grizono
 Scuol (Schuls) en Grizono
 Landeck en Tirolo
 Innsbruck en Tirolo
 Kufstein en Tirolo
 Rosenheim en Bavario
 Wasserburg en Bavario
 Schärding en Supra Aŭstrio
 Passau en Bavario

 Flankaj riveroj 
En la riveron Inn fluas interalie jenaj riveroj kaj riveretoj, nomataj ek de la riverfino en Passau:

 Rott     Pram Kößlarner Bach   Erlbach     Mattig   Salzach   Alz Isen   Attel   Mangfall     Sims   Rohrdorfer Ache Thierseer Ache     Brixenthaler Ache Brandenberger Ache     Ziller   Sill   Ötztaler Ache Sanna     Pitze   Spöl   Bernina

 Bildgalerio 

 Notoj kaj referencoj 

Kategorio:Riveroj en Eŭropo
Kategorio:Riveroj en Aŭstrio
Kategorio:Riveroj en Germanio
Kategorio:Riveroj en Svislando
Kategorio:Riveroj en Bavario
Kategorio:Kantono Grizono
Kategorio:Akvokolekta areo de Danubo
Kategorio:Riveroj de la Alpoj
Kategorio:Alfluantoj de Danubo